Ronny Hornschuh

Ronny Hornschuh (født 2. februar 1975 i Neuhaus am Rennweg) er en tysk tidligere skihopper som representerte SCM Zella-Mehlis.

Han var på det tyske laget som tok bronsemedaljer i lagkonkurransen i junior-VM i Vuokatti i 1992 og i Harrachov i 1993. Han ble nummer 2 sammenlagt i kontinentalcupen i 1993/94, og ble også nummer 4 i 1995/96.

I verdenscupen debuterte han med 25.-plass i normalbakken i Liberec 15. januar 1994. Sammenlagt i verdenscupen var 26.-plass i 1998/99 hans beste plassering. Samme sesong fikk han sin beste sammenlagtplassering i den tysk-østerrikske hoppuka, med 34.-plass. Han var fire ganger blant de 10 beste i enkeltrenn i verdenscupen, best var 2.-plass i storbakken i Harrachov 19. desember 1998. Hans siste verdenscuprenn var i Oberstdorf i desember 2000.

Ronny Hornschuh ble i juni 2011 utnevnt til hovedtrener for det tyske B-landslaget i skihopping. Han hadde siden 2008 vært trener sammen med Stefan Horngacher. I 2015 ble han trener for det sveitsiske hopplandslaget.

 Referanser 

 Kilder 
 inSüdthüringen.de: Hornschuh steigt Trainerleiter empor (11. juni 2011)
 LIVE-Wintersport.com: News aus dem Deutschen Skiverband  (28. april 2008, besøkt 11. juni 2011)

 Eksterne lenker 


Kategori:Tyske skihoppere
Kategori:Tyske skihopptrenere
Kategori:Personer fra Landkreis Sonneberg
Kategori:Fødsler i 1975
Kategori:Tyske mestere i skihopping